الطاف جابر چانڈیہ

الطاف جابر چانڈیہ سرائیکی شاعر ہے۔ جدہ وچ رہائش ہے۔

 ڄم پل 
دیرہ غازی نال تعلق ہے۔

 نمونہ کلام 

 قطعہ 
یاری   لانوݨ   دا    شوق    ہاوی  

دل   جلانوݨ  دا    شوق   ہاوی  

ہاں  نال   لائی   ودا   رہ   ہݨ     

ہاں نال لانوݨ  دا شوق  ہاوی   

الطاف جابر چانڈیہ

 ݙوہڑہ 
تیکوں چاندنی لک لک ڈیہدی  ھے تائیں راہ تکوائے ھن پھلیں توں 

تائیں  پتھر  پاݨیں کر  چھوڑین  تائیں بار  چوائے ھن  پھلیں توں          

فریادی    پترا    پترا    ھے    تائیں   پتر   رسائے   ھن  پھلیں توں     

توں جابر خوشبو  کیا جاݨیں تیکوں امن سوائے  ھن  پھلیں توں   

الطاف جابر چانڈیہ

 ݙوہڑہ 
ایویں  وسرݨ   اپݨیں  وس کائینی کوئی  ورد  ڈسا   تیکوں وسر ونجوں 

تیڈی  جان  چھٹے مجبورییں  توں ساڈی  جان چھڑا  تیکوں وسر ونجوں

جیویں  پیار  دے  وچ  پابند  کیتی  انویں جھیڑے لا تیکوں  وسر ونجو ں

ڈے سگدیں  جابر  معافیاں   ڈے  ساکوں  یاد  نہ   آ  تیکوں وسر ونجوں      

الطاف جابر چانڈیہ

 ݙوہڑہ 
کئینات  وسیع  اے   وس   پوساں  توں  لا   پابندیاں  وستیں تیں 

تیڈے  راہ  سنبھلیندا رہ  ویساں تیڈے پیرے چمساں  رستیں تیں 

مجبور  کڈاہیں نیئں  دور  تھیندے  ھے مونجھ مکمل مستیں تیں 

میڈا جابر اجݨ  وی ناں ڈسدے تیڈی چادر تیں تیڈیں بستیں تیں   

 الطاف جابر چانڈیہ

 ݙوہڑہ 
اساں جو کجھ ہیں تیڈے نانویں ہیں توں جاݨ نہ جاݨیں پئے رہسوں 

تیڈی چوکھٹ چم گھم گلیاں وچ اساں ھنجھوں ھاݨیں پئے رہسوں

ہر   وکدا   وقت  دا   یوسف   نیں   بن  مفت   وکاݨیں  پئے رہسوں

ہر  ویلھے  جابر   پیریں    وچ   اساں   لوک    نماݨیں    پئے رہسوں

الطاف جابر چانڈیہ